"Manchester Siti" Dortmundning "Borussiya" jamoasi hujumchisi Per-Emerik Obameyangni transfer qilmoqchi. Bu haqda Bild nashri xabar tarqatgan. Manbaning yozishicha, "shaharliklar" mavsum yakunlanganidan keyin ushbu gabonlik futbolchini xarid qilmoqchi. 26 yoshli bu hujumchining nemislar jamoasi bilan shartnomasi 2020 yilgacha tuzilgan. U joriy mavsumda Germaniya chempionatidagi 17ta uchrashuvda maydonga tushib, 18ta gol urdi hamda 4ta samarali pas uzatdi. U shuningdek, Yevropa ligasida 7ta golga mualliflik qilgan.